ЯНА БОРИСОВА СЪБРА „ИЗГУБЕНИТЕ” МОМЧЕТА ХРИСТО МУТАФЧИЕВ И СТАНИМИР ГЪМОВ НА ЕДНА СЦЕНА
Пиесата „ЗА ТЕБ” с премиера на 5 декември
Съвременните джедаи са особени същества. Те не са съвършени, живеят заради страстта, тръпката, удоволствието... И любовта към живеенето. Но когато в битка защитават истината и красотата, стават вдъхновение за обикновените хора, които седят благодарни, защото са сигурни, че ако нещо се случи, винаги ще има кой да ги спаси!
„За теб” е една пиеса за любовта, страховете, мечтите, живеенето и летенето. За силата на думите, за смисъла да се споделя и за това, как неизреченото понякога е много по-страшно от изреченото. За това, как съдбата и всичко, което не зависи от нас, ни пренарежда в нови и нови конфигурации, откривайки различни възможности как да преминем през непосилността. 

Това е историята на две „изгубени” момчета – Христо Мутафчиев и Станимир Гъмов – които се хващат за ръце и взаимно се превеждат през емоционални тресавища и лабиринти, показвайки ни какво значи да се придвижваш в непрогледен мрак и вместо „помощ”, да крещиш „не ме е страх!”. И да пееш! 

„За теб” - един откровен, брутален и ужасно смешен мъжки разговор за любовта, живеенето, летенето и всичко, от което ни е страх. Поклон към живота, който ни поднася какво ли не, но в крайна сметка винаги се оказва прекрасен!

ПРЕМИЕРА – 5 ДЕКЕМВРИ, 19.00 ч.

Театър „Открита сцена”

(бивш „Сълза и смях”)

ул. Г.С Раковски 127 
